་མཛད་ནས་འདི་སོང་མ་ཐག་ཁྱོད་ལ་སྦྱིན་ནོ་ཞེས
གསུང་ཏེ། ཉི་མ་རྟིང་པར་བཅུག་ནས་ཆང་རྣམས་ཟད་པ་དང་། རིན་སློངས་བྱས་པས་
ད་དུང་ཉི་མ་མ་སོང་གསུངས། དེ་བཞིན་དུ་ཡུལ་ཁམས་བཅོ་བརྒྱད་ཀྱི་ཆང་ཟད་པར་
གསོལ་ལོ། །དེའི་ཚེ་རྒྱལ་པོའི་དབྱུ་གུ་དང་ཆུ་ཚོད་ལ་སོགས་པའི་རྩིས་ཐམས་ཅད་ཀྱང་
འཁྲུགས། མི་རྣམས་ཀྱང་གཉིད་ཀྱིས་ར་རོ་བ་ལྟ་བུར་གྱུར། དེ་ནས་རྒྱལ་པོས་རྣལ་
འབྱོར་པས་ནུས་པ་བསྟན་པར་ཐོས་ནས་ཉི་མ་གཏང་བར་ཞུས་པས། ང་ལ་ཆང་རིན་
མེད་གསུངས་ཏེ་རྒྱལ་པོས་ཆང་འཚོང་མ་རྣམས་ལ་ཆང་རིན་བྱིན་པ་དང་མཚན་ཕྱེད་
དུ་གྱུར་ཏོ། །དེའི་ཚེ་གླུ་བླངས་ཏེ་གྲགས་པ་ཉི་མ་དང་མཉམ་པར་གྱུར་ཏོ། །དེ་ནས་ལྷོ་
- 607 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ན༽
ཕྱོགས་བི་མེ་ས་ར་ཞེས་བྱ་བར་དབང་ཕྱུག་ཆེན་པོའི་ལིངྒ་འཇིམ་པ་ལས་བྱས་པ་ཡོད།
དེའི་གནས་ན་རལ་པ་ཅན་ལྔ་བརྒྱ་ཡོད་པའི་ཡུལ་དེ་དག་ཐམས་ཅད་ཕྱི་རོལ་པ་ཡིན་པས།
དེ་རྣམས་སངས་རྒྱས་ཀྱི་བསྟན་པ་ལ་གཟུད་པར་བཞེད་ནས་དེར་བྱོན་ཏེ་དེའི་རྒྱལ་པོ་
ལ་ལེགས་པར་སྦྱར་བའི་སྐད་ཀྱིས་བསྟོད་སྒྲ་མང་པོ་བཏང་བས་རྒྱལ་པོ་མཉེས་པས། རལ་
པ་ཅན་ལྔ་བརྒྱའི་དཔོན་དུ་བཅུག་ནས་མཆོད་གནས་བྱས་ཏེ་རང་གིས་སྒྲུབ་པ་སྙིང་པོར་
མཛད་ཅིང་བཞུགས་པའི་ཚེ་སློབ་དཔོན་གྱིས་བརྒྱད་སྟོང་པའི་པུསྟི་ལ་མེ་ཏོག་གི་ཕྲེང་
བ་ཕུལ་བ་དང་ཕྱག་བྱེད་ཀྱི། དབང་ཕྱུག་ཆེན་པོའི་ལྷ་རྟེན་ལ་ཕྱག་མ་བྱས་པས་མི་ཐམས་
ཅད་ཐེ་ཚོམ་དུ་གྱུར་ཏེ་རྒྱལ་པོ་ལ་སྨྲས་པས། རལ་པ་ཅན་ལྔ་བརྒྱའི་དཔོན་ཡིན་པ་ལེགས་
པར་སྦྱར་བའི་སྐད་ལ་ཤིན་ཏུ་མཁས་པ་ཅིག་ལྷ་རྟེན་ལ་ཕྱག་མི་བྱེད་པ་མི་སྲིད་པས་
ཁྱེད་རང་ཕྲག་དོག་བྱེད་པ་ཡིན་ཏེ་འོང་ཟེར་ནས་མ་ཉན། དེ་ནས་ཡང་དང་ཡང་དུ་
བསྙད་པས་རྒྱལ་པོ་ཐེ་ཚོམ་དུ་གྱུར་ཏེ། མཆོད་གནས་རྣམས་སྤྱན་དྲངས་ནས་ཐམས་ཅད་
ལྷ་རྟེན་ལ་ཕྱག་བྱེད་དགོས་ཟེར་ནས་གཞན་རྣམས་ཀྱིས་ཕྱག་བྱས་པས་སློབ་དཔོན་པུསྟི་ལ་
ཕྱག་བྱེད་ཀྱིན་འདུག་པས། རྒྱལ་པོས་ལྷ་རྟེན་ལ་ཕྱག་གྱིས་བྱས་པས། ངས་འདི་ལ་ཕྱག
བྱར་མི་བཏུབ་སྟེ་ལྷ་འདིས་བདག་གི་ཕྱག་མི་ཐུབ་ཅེས་གསུངས་པས། རྒྱལ་པོ་ན་རེ་
འདི་འདོད་པའི་ཁམས་ན་ཆེ་བ་ཡིན་པས་ཕྱག་འཚོལ་ཟེར། དེ་ནས་ལྷ་རྟེན་ལ་རྒྱལ་པོ་
སྡིག་ཅན་ཀྱིས་བདག་ལ་མི་འཚལ་བའི་དབང་མེད་ཀྱི་ལྷ་ཁྱོད་བཟོད་པར་བཞེས་ཤིག་
ཅེས་བརྗོད། ཐལ་མོ་གཡས་པ་དཔྲལ་བར་བཞག་ནས། ན་མོ་བུདྡྷྰ་ཡ་ཞེས་བརྗོད་པས་
ལྷ་རྟེན་སུམ་ཆ་ཡན་ཆད་གས། མགྲིན་པར་བཞག་ནས། ན་མོ་དྷརྨཱ་ཡས་སུམ་གཉིས།
སྙིང་གར་བཞག་ནས། ན་མོ་སཾ་གྷ་ཡས་ཐམས་ཅད་གས། དེར་ཕྱོགས་བཞི་ནས་ཕྱག་
བྱས་པས་ལྷ་ཚལ་པ་བཞིར་གས་སོ། །དེ་ནས་རྒྱལ་པོ་འཁོར་དང་བཅས་པ་ཤིན་ཏུ་སྐྲག་
- 608 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་།
པར་གྱུར་ནས་ཞབས་ལ་འཇུས་ཏེ་སླར་གསོལ་བ་བཏབ་པས། ཕྱག་གིས་ལིངྒ་བསྡུས་ཏེ་
སྤྱི་བོར་ཐུགས་རྗེ་ཆེན་པོའི་སྐུ་རྡོ་ལས་བྱས་པའི་ནག་པོ་ཞིག་བཞག་ནས། འདི་ལ་ཕྱག་
དང་མཆོད་པ་དང་བསྐོར་བ་གྱིས་ཤིག གལ་ཏེ་ཐུགས་རྗེ་ཆེན་པོའི་སྐུ་འདི་བསལ་བའམ་
ཕྱག་དང་མཆོད་པ་མ་བྱས་ན་ལྷ་རྟེན་འཇིག་པར་འགྱུར་རོ་ཞེས་བསྒོས་ནས་ལྷོ་ཕྱོགས་
སུ་གཤེགས་པ་དང་། དེར་བཞུད་པའི་དུས་སུ་རལ་པ་ཅན་རྣམས་ཀྱི་ནང་ནས་གཅིག་
ཕྱིར་འབྲངས་པ་སློབ་དཔོན་ནག་པོ་པའོ། །དེར་བཞུད་པའི་ལམ་ན་ཕྱི་རོལ་པའི་ལྷ་
རྟེན་ཡོད་པ་ཐམས་ཅད་ཀྱང་བིརླ་པས་བཤིག་གི་དོགས་ནས་རང་རང་གི་ལྷ་རྟེན་གྱི་སྤྱི
བོར་སངས་རྒྱས་ཀྱི་སྐུ་དང་མཆོད་རྟེན་ལ་སོགས་པ་བཞག་གོ །དེ་ལ་གཟིགས་པས་རང་
གི་མིང་གིས་ཀྱང་སངས་རྒྱས་ཀྱི་བསྟན་པ་ལ་བྱ་བ་བྱས་པར་དགོངས་སོ། །དེ་ནས་ལྷོ་
ཕྱོགས་ཀྱི་རྒྱུད་དེ་ཉིད་ན་ལྗོན་དམར་ལས་བྱས་པའི་དབང་ཕྱུག་ཆེན་པོའི་རྟེན་ཏཾ་པ་པྲ་
ཏི་མ་བྱ་བ་ཅིག་ལ་མ་ཧེ་བརྒྱ་ཕྲག་རེ་ཙམ་བསད་ཅིང་མཆོད་པ་བྱེད་པ་ཅིག་ཡོད་པ་དེའི་
རྐང་པ་ལ་རྡོག་པ་གཅིག་བརྒྱབ་ནས་ཕར་འདོང་གསུངས་པས་དེ་ལངས་ཏེ་ཕྱིར་ལ་ཁྲིད་
པ་དང་། མུ་སྟེགས་པ་རྣམས་སྐྲག་སྟེ་གསོལ་བ་བཏབ་པ་དང་། སློབ་དཔོན་གྱིས་མ་ཧེ་
མི་གསོད་པར་འབྲས་ཆེན་ལ་སོགས་པའི་མཆོད་པ་བྱེད་ན་བཞག དེ་ལྟར་མི་བྱེད་ན་མི་
འཇོག་གསུངས་པས། དེ་ལྟར་ཁས་བླངས་ཏེ་སྔར་གྱི་སར་བཞག་གོ །དེ་ནས་ཤར་ཕྱོགས་
སུ་ས་ཧ་ཛ་དེ་ཝཱི་ཞེས་བྱ་བ་རང་བྱུང་གི་ཏྲི་ཤཱུ་ལ་དང་། ལྷ་མོ་ཙནྟི་ཀའི་རང་བྱུང་གི་རྡོ་
སྐུ་ཡོད་པ་ལ་ཕྱི་རོལ་པའི་རྣལ་འབྱོར་པ་རྣམས་ཀྱིས་མི་དེར་ཁྲིད་པས་རང་བྱུང་གི་ཏྲི་
ཤཱུ་ལ་ལྐོག་མ་ལ་ཟུག་ནས་འཆི། དེའི་ཤ་ལས་ཚོགས་ཀྱི་འཁོར་ལོ་བྱེད་པ་ཡོད་པ་དེའི་
སར་སློབ་དཔོན་དཔོན་གཡོག་གསུམ་གྱིས་བྱོན་པ་དང་། རྣལ་འབྱོར་པ་རྣམས་ཟ་བར་
འདོད་ནས་ཚོགས་ཁང་གི་ནང་དུ་བོས་པས་སློབ་དཔོན་གྱིས་གཡོག་པོ་ལ་དབུགས་
- 609 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཕྱིར་རྒྱུར་མ་གཞུག་པར་ནང་དུ་སྡོམས་ལ་སྡོད་ཅིག་གསུངས་ནས། སློབ་དཔོན་ཉིད་
ནང་དུ་བྱོན་པ་དང་། རྣལ་འབྱོར་པ་དེ་རྣམས་ན་རེ། ཁྱོད་ཀྱི་གྲོགས་པོ་གཉིས་པོ་གར་
སོང་ཟེར། ཕྱི་རོལ་ན་འདུག་གསུངས་པས། ཚུར་ཁུག་ཟེར། དེ་ཁྱེད་རང་ཁུག་གསུངས་
པས། ཁོང་གིས་བོས་ནས་ཀྱང་སྐད་མེད་འཛུག་གུ་སུག་བྱས་པའི་ཤུལ་ན་ཚུར་དབུགས་
ངན་སུ་སུ། དྲི་ཆེན་འབུར་འབུར་བྱུང་བས་འདི་རུལ་ནས་འདུག་ཟེར་ལོག་པ་དང་། ཏྲི་
ཤཱུ་ལ་དེ་འདར་ཡེད་ཡེད་འདུག་པ་དང་།
སློབ་དཔོན་གྱིས་ཐལ་མོ་གཅིག་བརྡབས་
པས་དེ་ཕྱེ་མར་སིལ་གྱིས་སོང་ངོ་། །དེ་ནས་ལྷ་མོ་ཙནྟི་ཀའི་སྐུ་དེ་པར་པར་འདུག་པ་ལ་
སྤྱི་བོར་ཐལ་མོ་ཅིག་བརྒྱབ་སྟེ་མགོ་བོ་སྙིང་གའི་བར་དུ་བཅིངས། རྣ་བ་ནས་བཟུང་ནས་
སྤྱི་བོར་མཆོད་རྟེན་ཞིག་བཞག་སྟེ་རྣལ་འབྱོར་པ་རྣམས་བརྒྱལ་བར་གྱུར་ཏོ། །དེ་ནས
བརྒྱལ་བ་སངས་པ་དང་། རྣལ་འབྱོར་པ་རྣམས་ན་རེ། ཁྱེད་ནང་པ་སངས་རྒྱས་པ་སྙིང་
རྗེ་ཆེ་བ་ཡིན་ན་འདི་ལྟ་བུ་བྱེད་པ་ཟེར་བ་ལ། སེམས་ཅན་བསད་པའི་ཤ་དང་ཁྲག་དྲོན་
མོས་མཆོད་པ་མ་བྱེད་བྱས་པས། དེ་རྣམས་ཀྱིས་སློབ་དཔོན་གྱི་ཞབས་ལ་ཕྱག་འཚལ་ཞིང་
སྐྱབས་སུ་སོང་ནས་སངས་རྒྱས་པའི་རྣལ་འབྱོར་པར་སོང་ངོ་། །དེའི་ཚེ་ཀོ་མཁན་དེ་རྒྱུད་
བྱིན་གྱིས་བརླབས་ཤིང་གདམས་ངག་རྫོགས་པར་བསྟན་ནས་བདག་ཉིད་དང་ནུས་པ་
མཉམ་པར་གྱུར་ནས། ཤར་ཕྱོགས་ཀྱི་མུ་སྟེགས་ཀྱི་རྒྱལ་པོ་དེ་ཧ་ར་ཞེས་བྱ་བ་འདུལ་དུ་
བཏང་ངོ་། །དེའི་ཚེ་གྲུབ་ཐོབ་ཆེན་པོ་ནུས་པ་མཐར་ཐུག་པར་གྲགས་སོ། །ལྷོ་ཕྱོགས་
ནས་འོངས་པའི་རལ་པ་ཅན་ཞིག་ཕྱིར་འབྲངས་ནས་འོངས་པ་དེ་དང་སློབ་དཔོན་གཉིས་
ཀྱིས་ཁར་ས་པ་ཎིར་བྱོན་ནས་བསྐོར་བ་མང་དུ་མཛད་དེ། དང་པོ་རབ་ཏུ་བྱུང་བ་ནས་
བཟུང་ནས་ས་ཧ་ཛ་དེ་ཝཱི་བཏུལ་བའི་བར་དུ་ངས་འདི་ལྟ་བུ་བྱས་ཞེས་ཐུགས་རྗེ་ཆེན་
པོའི་སྤྱན་སྔར་སངས་རྒྱས་ཀྱི་བསྟན་པ་ལ་བྱ་བ་བྱས་པའི་རྟོགས་པ་ཕུལ་བ་དང་། རིགས་
- 610 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་།
ཀྱི་བུ་ཁྱོད་ཀྱི་ནུས་པས་ནི་རི་རབ་ཀྱང་ཐལ་བར་རློག་པར་ནུས་ཀྱི། སེམས་ཅན་ལས་སྣ་
ཚོགས་པ་ཡིན་པས་སངས་རྒྱས་ཀྱིས་ཀྱང་གདུལ་བར་དཀའ་བའི་ཕྱིར་ཁྱོད་ཀྱིས་སེམས་
ཅན་ལ་གནོད་པ་འདི་ལྟ་བུ་མ་བྱེད་པར་སྙིང་རྗེ་ཆེན་པོ་སྐྱེད་ཅིག་གསུང་ངོ་། །དེ་ནས་
སློབ་དཔོན་གྱིས་གཞན་མི་བྱེད། ནུབ་ཕྱོགས་ན་སོ་བ་ནཱ་ཐ་ན་རང་བྱུང་གི་རྡོ་ལ་དབང
ཕྱུག་ཆེན་པོའི་ལིངྒ་ཡོད་པ་དེ་ལ་དུས་རེ་ལ་ར་དང་མ་ཧེ་སྟོང་ཕྲག་རེ་རེ་བསད་ནས་
མཆོད་པ་བྱེད་པས་སེམས་ཅན་དེ་རྣམས་ཀྱི་སྲོག་བསྐྱབ་པའི་ཕྱིར་དེ་འདུལ། དེ་ནས་ཐུགས་
རྗེ་ཆེན་པོའི་བཀའ་བཞིན་བགྱིད་དོ་ཞེས་བརྗོད་པས། འོ་ན་རྟེན་མ་བཤིགས་པར་ཐབས་
ལ་མཁས་པས་ཐུལ་གསུངས་ནས། དཔོན་གཡོག་གཉིས་སངས་རྒྱས་ཀྱི་རྟེན་མང་པོ་ལ་
ཕྱག་དང་བསྐོར་བ་མཛད་དེ་ནུབ་ཕྱོགས་སུ་བྱོན་པ་དང་། དབང་ཕྱུག་གིས་སློབ་དཔོན་
བྱོན་པར་ཤེས་ཏེ་བྲམ་ཟེ་གཉིས་ཁྲི་སྙན་སཱ་ལེའི་ལྤགས་པ་གཉིས་ཀྱིས་སྨད་དཀྲིས། ཚངས་
རྟགས་རྩྭ་ཀུ་ཤ་རྣ་བའི་གོང་དུ་གཟིར་ཏེ་སྔུན་བསུར་འོངས་པ་དང་ཕྲད་དོ། །དེ་ནས
བྲམ་ཟེས་ལམ་བཀག་ནས་རྣལ་འབྱོར་པ་གར་འགྲོ་ཟེར། སོ་བ་ནཱ་ཐ་བརླག་པར་བྱེད་
དུ་འགྲོ་གསུངས་པས། ཁྱེད་ནང་པ་སངས་རྒྱས་པ་སྙིང་རྗེ་དང་ལྡན་པ་ཡིན་ན་གནོད་
པ་བྱས་ནས་ཅི་བྱེད་ཟེར། དེ་ཉིད་ཀྱི་ཕྱིར་འགྲོ་བ་ཡིན་ཏེ། དེ་ལ་དུས་རེ་ལ་མ་ཧེ་སྟོང་
ཕྲག་རེ་ཙམ་གསོད་པས་དེ་དག་གི་སྲོག་བསྐྱབ་པར་བྱ་བའི་ཕྱིར་བརླག་པར་བྱེད་དོ་ཞེས་
གསུངས་པས། དེ་འཇིག་རྟེན་པའི་ལྷ་ཤིན་ཏུ་ཆེ་བ་ཡིན་པས་དེ་ལྟར་ཅང་ནུས་སམ་ཟེར་
ཏེ། མངོན་དུ་འགྱུར་གྱི་གསུངས་པས། ཤར་ཕྱོགས་སུ་སོང་ནས་མེད་ཟེར། གླིང་བཞི
གང་དུ་སོང་ཡང་རུང་། ཚངས་པའི་འཇིག་རྟེན་དུ་སོང་ཡང་ཁོ་བོ་འགྲོ་སྟེ་བརླག་པར་
བྱེད་ཅེས་གསུངས་སོ། །དེ་ནས་རང་གཟུགས་བསྟན་ཏེ་སློབ་དཔོན་གྱི་ཞབས་ལ་ཕྱག་
འཚལ་ནས། དེ་ཉིད་བདག་ཡིན་པས་ཁྱེད་ཅི་གསུང་པ་བཞིན་བྱེད་དོ་ཟེར། སློབ་དཔོན་
- 611 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ན༽
གྱིས་དང་པོ་སངས་རྒྱས་ཀྱི་སྐུ་བཞུགས་པའི་ལྷ་ཁང་ཞིག་བྱས་ཏེ་དེའི་འོག་ཏུ་ངའི་གཟུགས་
བྱས་ཏེ་དགེ་འདུན་བརྒྱ་ཕྲག་གཅིག་གིས་འཚོ་བ་སྦྱོར་བ་དང་མཆོད་པ་བྱེད་པའི་དུས་
སུ་དང་པོ་སངས་རྒྱས་ཀྱི་ལ། དེ་ནས་ངའི་གཟུགས་ལ་མཆོད་པར་བྱས་ཏེ། དེ་ནས་ཁྱོད་
རང་གི་རྟེན་ལ་འབྲས་ཆན་དང་འཁུར་བའི་མཆོད་པས་ཚིམ་པར་བྱེད་ན་ཁྱོད་བརླག་
པར་མི་བྱེད། དེ་ལྟར་མི་བྱེད་ན་ཁྱོད་བརླག་པར་བྱེད་གསུངས་པས། དེ་ལྟར་ཁས
བླངས་ཏེ་དེས་ཀྱང་སོ་བ་ནཱ་ཐ་གནས་ཀྱི་བར་དུ་དེ་ཉིད་དུ་ཁོའི་མཆོད་པ་བཞེས་ཤིང་
བཞུགས་པར་ཞུས་སོ། །སློབ་མ་དེ་བདག་ཉིད་དང་རྟོགས་པ་ཅུང་ཟད་མ་མཉམ་པ་མཉམ་
པར་རྒྱུད་བྱིན་གྱིས་བརླབས་ནས་རྡོ་རྗེའི་ཚིག་རྐང་གནང་སྟེ། ཤར་ཕྱོགས་སུ་སོང་ལ་རྡོ་
རྗེ་ཐེག་པའི་སྒོ་ནས་སེམས་ཅན་ལ་ཕན་གདགས་པར་གྱིས་ཤིག་ཅེས་གསུངས་ནས་
བཏང་ངོ་། །སློབ་དཔོན་གྱིས་སོ་བ་ནཱ་ཐར་དེ་བཞིན་དུ་བྱ་བ་བྱས་ཏེ་འཛམ་བུའི་གླིང་
དུ་བརྟུལ་ཞུགས་ཀྱི་སྤྱོད་པ་བྱེད་འཕྲོ་རེ་ཞིག་ཅུང་ཟད་བཅད་དེ་གཟུགས་དེ་ཉིད་ལ་
ཐིམ་ཀྱང་ཟེར་ཏེ་གཟུགས་མ་ཡིན་ཏེ་སློབ་དཔོན་ཉིད་ཡིན་ཡང་ཟེར་ཏེ། ད་ལྟ་ཡང་དེ་
ན་བཞུགས་ཏེ་ཇི་སྲིད་ཉི་ཟླ་གནས་ཀྱི་བར་དུ་བཞུགས་སོ་ཞེས་གྲགས་པ་དང་། ཁ་ཅིག་
ན་རེ་རྒྱ་གར་དབུས་ཀྱི་པི་རོ་པ་ཞེས་བྱ་བའི་མིང་གིས་གླང་པོ་ཆེ་ཉི་མ་འཆར་བ་ཞེས་བྱ་བ་
བཏུལ་ཏེ་རྩོད་པའི་དུས་སུ་སེམས་ཅན་ལ་ཕན་འདོགས་སོ། །ང་ཡང་བི་མེ་ས་ར་སྡུད་
པ་ལ་ཁོར་ཅིག་བྱོན་ཞེས་ཟེར་རོ། །དེ་ལྟ་བུའི་རྣལ་འབྱོར་གྱི་དབང་ཕྱུག་བིརླ་པས་བརྟུལ་
ཞུགས་ཀྱི་སྒོ་ནས་སངས་རྒྱས་ཀྱི་བསྟན་པ་རྒྱས་ཏེ་མུ་སྟེགས་ཀྱི་མིང་མེད་པར་བྱས་སོ། །
དེ་ལ་སྤྲུལ་པའི་སྐུ་ཡེ་ཤེས་ཀྱི་མཁའ་འགྲོ་ལྷ་མོ་བཅོ་ལྔས་དངོས་སུ་དབང་གི་ཆུ་བོ་མ་ནུབ་
པ་ལ་སོགས་པ་གོང་དུ་སྨོས་པ་བཞིན་དུ་སྙན་བརྒྱུད་བཞིས་བྱིན་གྱིས་བརླབས་ཤིང་
གདམས། དེ་བཞིན་དུ་སྦྱར་ཏེ་དེས་ཤར་ཕྱོགས་ཀྱི་ནག་པོ་པ་ལ། དེས་ཡུལ་དབུས་ཀྱི་
- 612 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་།
རྣལ་འབྱོར་པ་ཆེན་པོ་ཌ་མ་རུ་པ་ལ། དེས་ཨ་ཝ་དྷཱུ་ཏཱི་པ་ཞེས་བྱ་བ་གཉིས་སྤངས་ཀྱི་
སྤྱོད་པ་མཛད་པ་དེ་ལ། དེས་ཤར་ཕྱོགས་ཀྱི་རྒྱལ་པོའི་རིགས་ཡི་གེ་པ་ཀཱ་ཡ་སྟ་པའི
རིགས་བསྐྱེད་རིམ་ཅུང་ཟད་བརྟན་པ་སྤྲུལ་སྐུ་འགའ་མཐོང་བ། རྡོ་རྗེ་དྲིལ་བུ་ནམ་
མཁའ་ལ་འཇོག་ནུས་ཤིང་གྲོང་འཇུག་དང་འཕོ་བ་ལ་ཐོགས་པ་མེད་པར་ནུས་པ་མངོན་
དུ་མཛད་པ་དེའི་མཚན་ནི་ཀཱ་ཡ་སྟ་པ་ག་ཡ་དྷ་རའོ། །དེས་རྗེ་བཙུན་མི་བསྐྱོད་རྡོ་རྗེ་ལ།
དེས་ཞེ་སྡང་རྡོ་རྗེ་ལ། དེས་རོལ་པའི་རྡོ་རྗེ་ལ། དེས་མི་བསྐྱོད་རྡོ་རྗེ་ས་སྐྱ་པ་ཆེན་པོ་ལ།
སྙན་བརྒྱུད་བཞིས་བྱིན་གྱིས་བརླབས་ཤིང་སྙན་བརྒྱུད་བཞིས་གདམས་པའོ། །རྣལ་འབྱོར་
གྱི་དབང་ཕྱུག་གྲགས་པ་རྒྱལ་མཚན་གྱིས་དག་པར་བྱས་པའོ།། །།
སཾ་གྷེ་ཕ་ལ་བིརླ་ནི་བི་ར་ཙ་ཡུ། ས་ཌ་ཧཾ་ཀཾ་པཱི་ལླའི་བིརླ་ནི་ཀ་ཡུ། ནི་མ་ལ་ཙིཏྟ་གཾ་
བྷི་ར་ག་རུ་པ། ཨ་ཨི་ཡ་ས་བི་རུ་པ་བཱ་ཧུ་བིར་ན་ནི། ཕ་ལི་བེ་བྷི་མ་ས་ར་ཏ་སི་ཡ་ཨ་
ཡིཏྟ། སུ་ར་བི་བྷ་ཝི་བིརླ་ཨ་ཏིཏྟ་སནྡྷ། ཨུ་པ་ལ་ཧ་ར་ཡི་ན་ཚུ་པ་ཡི་པ་ནི། ཨ་ཨི་ཡ་པ་
བི་རུ་པ་པཱ་ཧུ་བིར་ན་ནི། ས་རིལ་གངྒཱ་བྷ་ཏ་སྟ་ཨི་རུ་ཐ། ཨུཏྤ་ལ་ཧ་ར་ཡི་ན་ཚུ་བ་ཡི་པ་
ནི། ནི་མ་ལ་ཙིཏྟ་གཾ་བྷེ་རེ་ག་རུ་ལ། ཨ་ཨི་ཡ་ས་བི་རུ་པ་བཱ་ཧུ་བིར་ན་ནི། ལོ་ལོ་ཨི་མསྨ་
བི་མ་ཀ་ར་དནྟ། ལོ་ལོའི་སུནྟི་ནི་མ་ཀ་ར་དནྟ། དོ་ཀ་རི་ཨ་ཚའི་ཨཱ་དི་ཏྱ་བནྡྷ། ཨུཏྤ་ལ་
ཧ་ཡི་ན་ཚུ་པ་ཡི་པ་ནི། དགེ་འདུན་གྱིས་བཟང་པོ་ཡིན་ནམ་མ་ཡིན་མ་བརྟགས་པར། །
རྔ་བརྡུང་འཁར་རྔ་བརྡུངས་ནས་ངན་པ་སྒྱུ་ཅན་ཞེས་བསྟན་པ། །ང་ཡི་དྲི་མ་མེད་པའི་
སེམས་ནི་ཟླ་བ་ལྟ་བུར་རྟོགས་དཀའ་བ། །དེས་ན་བིརླ་རིག་པ་མང་པོ་ཅན་ནོ། །འཇིགས་
པའི་དབང་པོ་བཀས་ནས་གདན་དང་འཇིགས་པར་བྱེད་ཅིང་། །བིརླ་ཆང་འཐུང་ཉི་མ་
རྟེང་པར་འཛུད་པར་བྱེད་པ། །དེ་ནི་ཨུཏྤལ་བླངས་ནས་ཆུ་ཡིས་མ་གོས་པ། །དེས་ན
བིརླ་རིག་པ་མང་པོ་ཅན་ནོ། །གངྒཱ་བཀག་ནས་རྒྱུན་ལས་བཟློག་སྟེ་འབབ། །ཨུཏྤལ་
- 613 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བཏོན་ནས་ཆུ་ཡིས་མ་གོས་པ།
བིརླ་རིག་པ་མང་པོ་ཅན། །འཇིག་རྟེན་འཇིག་རྟེན་མུན་པར་མ་བྱེད་དང་། །འཇིག་རྟེན་
།དྲི་མེད་སེམས་ནི་ཟབ་མོ་རྟོགས་པར་དཀའ། །དེས་ན་
འཇིག་རྟེན་ཆང་ལ་ཐེ་ཚོམ་མ་བྱེད་དང་། །དགེས་ན་ཡིད་ཀྱིས་ཉི་མ་རྟིང་པར་འཛུད། །
ཨུཏྤལ་བླངས་ནས་ཆུ་ཡིས་མ་གོས་པ། །ཨི་ཐི།། །།